Sundt hadde studentereksamen fra 1917, juridisk embedseksamen fra 1921 og møterett for Høyesterett fra 1935. Han var dommerfullmektig ved Sunnfjord sorenskriverembede 1922–1924, fra 1925 privatpraktiserende advokat i Bergen. Sundt var konstituert statsadvokat for Bergen og Hordaland 1945–1946 samt sorenskriver i Midthordland 1957–1966. Av verv i yrkesorganisasjoner kan nevnes viseformann i Den Norske Sakførerforening 1947–1949.